લગભગ બે કલાક ચાલેલી બેઠક બાદ સુમિત્રા મહાજને જણાવ્યું કે સત્ર દરમિયાન કુલ 28 બેઠકો યોજાશે અને કામ કાજ માટે 168 કલાક નિર્ધારિત કરવામાં આવ્યા છે અને 31 જુલાઇથી પહેલા રેલવે અને સામાન્ય બજેટ પાસ કરાવવાનું છે. તેમણે જણાવ્યું કે બપોરના ભોજન પર બોલાવવામાં આવેલી પહેલી સર્વદળીય બેઠકમાં કેટલાંક રાજનૈતિક દળોએ વિભિન્ન વિષયો પર ચર્ચાની માંગ કરી છે જેની પર સરકાર તરફથી કહેવાયું છે કે તે નિયમો હેઠળ દરેક વિષય પર ચર્ચા માટે તૈયાર છે. એવું પૂછાતા કે શું બેઠક વિરોધપક્ષના નેતાની પસંદગી થઇ કે નહીં, તેમણે જણાવ્યું કે આ મુદ્દા પર બેઠકમાં કોઇ ચર્ચા થઇ નથી.